S-7357/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. nóvember 2020, á hendur J-kk-þgf Þ-kk-þgf J-kk-þgf, [...], [...], [...], fyrir eftirtalin umferðar, lögreglu og fíkniefnalagabrot, með því að hafa:

1. Mánudaginn 30. mars 2020 hlaupið norður Vitastíg í Reykjavík og neitað að hlýða fyrirmælum lögreglu um að stoppa, áfram vestur Grettisgötu að anddyri við Vitastíg 12, þar sem ákærði var handtekinn og haft í vörslum sínum 0,53 g af maríhúana, sem lögreglumenn fundu við öryggisleit á ákærða á lögreglustöðinni við Hverfisgötu 113115 í Reykjavík.

Telst brot þetta varða við 19. gr., sbr. 44. gr. lögreglulaga nr. 90/1996 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Miðvikudaginn 29. júlí 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 50 ng/ml og tetrahýdrókannabínól 5,6 ng/ml) vestur Hringbraut í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr.. mgr. 95. gr. umferðarlaga nr. 77/2019.

3. Föstudaginn 14. ágúst 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 21 ng/ml) um Bergþórugötu í Reykjavík, við hús nr. 19, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr.. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,53 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 28. október 2020, á ákærði nokkurn sakaferil að baki sem nær aftur til ársins 2005. Ákærða hefur ítrekað verið gerð refsing fyrir ýmis hegningar, fíkniefna og umferðarlagabrot. Þar af hefur ákærða fimm sinnum áður verið gerð refsing fyrir akstur sviptur ökuréttindum innan ítrekunarramma í skilningi 3. mgr. 71. gr. almennra hegningarlaga nr. 19/1940, nú síðast með dómi 19. febrúar 2020. Síðastnefndur dómur var að hluta til hegningarauki við dóm Héraðsdóms Norðurlands Eystra frá 19. júní 2018, en ákærði hafði gerst sekur um sviptingarakstur og akstur undir áhrifum ávana og fíkniefna fyrir uppsögu framangreinds dóms frá 19. júní 2018. Við ákvörðun refsingar í máli þessu verður því við það miðað að ákærði hafi nú unnið sér til refsingar í annað sinn vegna aksturs undir áhrifum ávana og fíkniefna og í sjötta sinn gerst sekur um akstur sviptur ökurétti, sbr. framangreinda 3. mgr. 71. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940, þykir refsing ákærða hæfilega ákveðið fangelsi í 6 mánuði. Með vísan til sakarferils ákærða og dómvenju um ítrekuð umferðarlagabrot þykja ekki efni til að skilorðsbinda refsinguna.

Með vísan til lagaákvæða er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 0,53 g af maríhúana, sem lögregla lagði hald á við rannsókn málsins.

Ákærði greiði 213.224 krónur í annan sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Þ-kk-nf J-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,53 g af maríhúana.

Ákærði greiði 213.224 krónur í annan sakarkostnað.

A-kvk-nf S-kvk-nf

Með vísan til lagaákvæða í ákæru eru gerð upptæk til ríkissjóðs 0,53 g af maríhúana, sem lögregla lagði hald á við rannsókn málsins.

Ákærði greiði 213.224 krónur í annan sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Þ-kk-nf J-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,53 g af maríhúana.

Ákærði greiði 213.224 krónur í annan sakarkostnað.

A-kvk-nf S-kvk-nf